Vervatoxa HDPyî Ebru Gunay merkezê pêroyî yê partî de kombîyayîşê çapemenîye kerd û bale ante qesawetê derheqê Rayberê Şarê Kurdî ser.
Gunaye vat: ''Tecrîdê Îmraliyî xirabîya tewr pîle ya welatî ya. Bi mîlyonan merdimî vera tecrîdî çalakîyan kenê. 120 rojî yo tepişteyî grevê vêşanîye de yê û wazenê tecrîd wedarîyo. Warê Newroze bi coşî wayîrê xoverdayîşê zîndanan vejîyayî, bîyî vengê tepişteyan.
Newroza 202î hêrsê vera tecrîdî nîşan kerd. Şarê kurdî tecrîd sey 'hêrişê vera nasnameyê xo' pênase kerd. Hukmat herinda ke goş bido waştişan û dîyalogan bikero tecrîd keno giranêr. Vizêr Birêz Ocalanî wexto ke telefon de pêvînayîş kerdêne telefon birîya. Hamîlî Yildirimî zî wetxêkê kilmî telefon de qisey kerd. Omer Hayrî Konar û Veysî Aktaşî zî seba şermezarkerdişê tecrîdî pêvînayîş red kerd.
Ma tîya ra hukmat, Wezîrê Edaletî û selahîyetdaran ra persenê: Îmrali de çi qewimîyeno? Rixmo ke heqêko qanûnî yo çira şima pêvînayîşê Îmraliyî asteng kenê? Pêvînayîşê avûkat û muwekîlan heqo bingeyî yo. Şima çira ney asteng kenê?Gelo şima ê nêbîyî ke vatêneverê pêvînayîşê avûkatan de astengî çin a?
Têna çîyêk eşkeno peynîya qesawetê serê asayîş û weşîya Birêz Ocalanî bîyaro; pêvînayîşê rî bi rî.
Wa cade tecrîdê Îmraliyî biqedo. Destê xo destsernayîşê heqê têkilîye ra biancê. Pê mesuldarî û huqûqî têbigêrê. Biewnê ma pêroyî dîyî. Warê Newroze de bi mîlyonan merdiman azadîya Birêz Ocalanî waşte.''
